**О Б Я В А**

Във връзка с процедура по разпределение на пасища, мери и ливади от държавния и общинския поземлен фонд по реда на чл. 37и, ал. 8, т. 4 и т. 5 от Закона за собствеността и ползването на земеделските земи /ЗСПЗЗ/ и чл.104г, ал. 6, ал. 7 и ал. 8 от ППЗСПЗЗ, уведомявам, че заседание на комисията, назначена със Заповед № 134/11.03.2025 г. на Директора на Областна дирекция „Земеделие” – Монтана по чл. 37и, ал. 7 от ЗСПЗЗ, ще се проведе на **13 май 2025 г. от 11:00 ч. /вторник/** **в заседателната зала в сградата на Общинска администрация – гр. Брусарци.**

Дневния ред на комисията е:

1. Да извърши разпределение на свободните пасища, мери и ливади от държавния и общинския поземлен фонд, определени с писмо с изх. № 9166-3/26.02.2025 г. на Министъра на земеделието и храните и Решение № 148 от Протокол № 21/14.03.2025 г. на Общинския съвет – гр. Брусарци. На допуснатите лица до участие в разпределението на пасища, мери и ливади, комисията да разпредели имоти или части от имоти от държавния и общинския поземлен фонд до достигане на нормата по чл. 37и, ал. 4 от ЗСПЗЗ при спазване на последователността по чл. 37и, ал. 8, т. 4 от ЗСПЗЗ.

Заседанията на комисията са публични и на тях могат да присъстват собственици/ползватели на животновъдни обекти, подали заявления по реда на чл. 37и, ал. 5 от ЗСПЗЗ, както и други заинтересовани лица.

Настоящата обява да бъде оповестена на информационните табла на Община Брусарци, кметствата на територията на общината, Областна дирекция „Земеделие” – гр. Монтана и общинска служба по земеделие – гр. Брусарци, както и на интернет страниците на Община Брусарци и Областна дирекция „Земеделие” – гр. Монтана.

**Председател на комисията по Заповед № 134 от 11.03.2025 г.: ....../П/........**

/инж. Петър Димитров/

Дата: 09.05.2025г.